CELEX: 32022R0149
Language: hr
Date: 2022-02-03 00:00:00
Title: Uredba Vijeća (EU) 2022/149 od 3. veljače 2022. o izmjeni Uredbe (EU) br. 101/2011 o mjerama ograničavanja protiv određenih osoba, subjekata i tijela s obzirom na stanje u Tunisu

4.2.2022   
               
               
                  HR
               
               
                  Službeni list Europske unije
               
               
                  L 25/7
               
            
         UREDBA VIJEĆA (EU) 2022/149
         od 3. veljače 2022.
         o izmjeni Uredbe (EU) br. 101/2011 o mjerama ograničavanja protiv određenih osoba, subjekata i tijela s obzirom na stanje u Tunisu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća 2011/72/ZVSP od 31. siječnja 2011. o mjerama ograničavanja protiv određenih osoba i subjekata s obzirom na stanje u Tunisu (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EU) br. 101/2011 (2) provodi se zamrzavanje imovine na temelju Odluke 2011/72/ZVSP protiv određenih osoba i subjekata za koje je utvrđeno da su odgovorni za pronevjeru tuniških državnih financijskih sredstava.
                  
               
                     (2)
                  
                  
                     Vijeće je 3. veljače 2022. donijelo Odluku (ZVSP) 2022/154 (3) o izmjeni Odluke 2011/72/ZVSP u pogledu uvjeta pod kojima financijska sredstva preminule osobe mogu ostati zamrznuta.
                  
               
                     (3)
                  
                  
                     Ta izmjena obuhvaćena je područjem primjene Ugovora i stoga je za njezinu provedbu potrebno regulatorno djelovanje na razini Unije, posebno kako bi se osigurala ujednačena primjena u svim državama članicama.
                  
               
                     (4)
                  
                  
                     Uredbu (EU) br. 101/2011 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Uredba (EU) br. 101/2011 mijenja se kako slijedi:
            
                        1.
                     
                     
                        umeće se sljedeći članak:
                        
                           „Članak 2.a
                           U slučaju smrti osobe navedene u Prilogu I.:
                           
                                       (a)
                                    
                                    
                                       ako je protiv te osobe prije njezine smrti izrečena osuđujuća kaznena presuda za pronevjeru državnih financijskih sredstava, financijska sredstva i gospodarski izvori koji su pripadali toj osobi ili koji su bili u njezinu vlasništvu, posjedu ili pod njezinom kontrolom ostaju zamrznuti dok se ne izvrše sudski nalozi za povrat pronevjerenih državnih financijskih sredstava i plaćanje novčanih kazni;
                                    
                                 
                                       (b)
                                    
                                    
                                       ako protiv te osobe prije njezine smrti nije izrečena takva osuđujuća kaznena presuda, financijska sredstva i gospodarski izvori koji su pripadali toj osobi ili koji su bili u njezinu vlasništvu, posjedu ili pod njezinom kontrolom ostaju zamrznuti tijekom razumnog razdoblja, podložno članku 12. stavku 5. Ako se u tom razdoblju podnese građanska ili upravna tužba za povrat pronevjerenih državnih financijskih sredstava, financijska sredstva i gospodarski izvori koji su pripadali toj osobi ili koji su bili u njezinu vlasništvu, posjedu ili pod njezinom kontrolom ostaju zamrznuti do odbijanja takve tužbe ili, u slučaju njezina prihvaćanja, dok se ne izvrši sudski nalog za povrat pronevjerenih financijskih sredstava.”;
                                    
                                 
                     
                  
                        2.
                     
                     
                        u članku 12. dodaje se sljedeći stavak:
                        
                           „5.   Vijeće prema potrebi mijenja popis iz Priloga I. kad utvrdi da više nisu ispunjeni uvjeti iz članka 2.a za daljnje zamrzavanje financijskih sredstava i gospodarskih izvora koji su pripadali preminuloj osobi ili koji su bili u njezinu vlasništvu, posjedu ili pod njezinom kontrolom.”.
                        
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. veljače 2022.
            
               
                  Za Vijeće
               
               
                  Predsjednik
               
               J.-Y. LE DRIAN
            
         
         
            (1)  SL L 28, 2.2.2011., str. 62.
         
         
            (2)  Uredba Vijeća (EU) br. 101/2011 od 4. veljače 2011. o mjerama ograničavanja protiv određenih osoba, subjekata i tijela s obzirom na stanje u Tunisu (SL L 31, 5.2.2011., str. 1.).
         
            (3)  Odluka Vijeća (ZVSP) 2022/154 od 3. veljače 2022. o izmjeni Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu (vidjeti stranicu od 2022/154. ovog Službenog lista).